The role of international law in the interpretation of socio-economic rights in South Africa
Petherbridge, Demichelle (2015-03)
Thesis (LLD)--Stellenbosch University, 2015.
AFRIKAANSE OPSOMMING: Die 1993 en 1996 Suid-Afrikaanse Grondwet beskerm sosio-ekonomiese regte as beregbare regte. As wetlike waarborge het hierdie regte die potensiaal om sosio-ekonomiese swaarkry wat tans deur baie Suid-Afrikaners ervaar word, aan te spreek. Die bydrae van hierdie regte is onderworpe aan die wyse waarop dit geïnterpreteer word. Die 1993 en 1996 Suid-Afrikaanse Grondwet verplig howe om internasionale reg in ag te neem wanneer hulle die Handves van Regte interpreteer. Hierdie tesis ondersoek die verhouding tussen hierdie interpretatiewe mandaat en die Grondwetlike Hof se beoordeling van sosio-ekonomiese regte soos verskans in die Handves van Regte. In die besonder, ondersoek die tesis of die Hof ‘n duidelike metodologiese benadering tot die inagneming van internasionale reg in terme van sy interpretering van die Handves van Regte ontwikkel het, en hoe die Hof hierdie benadering toegepas het ten opsigte van die interpretering van sosio-ekonomiese regte Die tesis toon dat, alhoewel die Grondwetlike Hof ‘n metodologiese benadering tot die inagneming van internasionale reg ontwikkel het wanneer die Handves van Regte geïnterpreteer word, die benadering nog grootliks onontwikkeld is. In die besonder het die Hof nie duidelike analitiese riglyne ontwikkel hoe internasionale regsbronne oorweeg moet word nie. Daarbenewens, het die Hof nie die relevansie van spesifieke bronne van internasionale reg vir die interpretatiewe oefening verken nie. Hierdie tesis argumenteer dat die metodologiese benadering wat wel tot dusver ontwikkel is ten opsigte van die interaksie met internasionale reg in terme van regspraak, die Hof se interpretatiewe proses kan verryk. Bowendien toon ‘n gedetailleerde ondersoek rakende die Hof se sosio-ekonomiese regspraak dat die Hof se oorweging van internasionale reg teenstrydig en sporadies is. Die ondersoek toon ook dat wanneer die Hof internasionale reg in die beoordeling van sosio-ekonomiese regte oorweeg het, dit op verskillende wyses en grade gedoen is. Daarbenewens onthul die ondersoek ook dat die Hof se toepassing van die redelike model van hersiening, ontwikkel binne die konteks van positiewe verpligtinge soos opgelê deur sosio-ekonomiese regte,‘n substantiewe oorweging van internasionale reg in die ontwikkeling van die normatiewe inhoud van sosio-ekonomiese regte beperk. ‘n Sleutel bydra van hierdie tesis is ‘n gedetailleerde analise van die Hof se metodologiese benadering tot die oorweging van bronne van internasionale reg tot dusver en hoe dit toegepas kan word ten opsigte van sosio-ekonomiese regte. Daarbenewens identifiseer die tesis relevante internasionale menseregte standaarde met betrekking tot sosio-ekonomiese regte. Dit illustreer hoe die Hof betrokke kan raak by hierdie bronne met die doel om Suid- Afrika se sosio-ekonomiese regspraak te ondersteun en te versterk.
Please refer to this item in SUNScholar by using the following persistent URL: http://hdl.handle.net/10019.1/96561
Document Locked (76.68Kb)